**FORSLAG: DNA TESTING FRA AVLSRÅDET TIL NISK GF 2013**

**SAKSFREMSETTING:**

Etter snart 7 år med testing for CLAD viser erfaringene at det oppstått huller i oversikten over hvilke hunder som er testet, bærere, fri eller arvelig fri. Dette fordi det uten en grundig registrering i DogWeb, ser vi blant annet at hunder som er arvelige fri, står som ukjent. Dess lengre tiden går, jo vanskeligere vil det bli å dokumentere status uten å teste på nytt.

Med ytterlige to gentester vil det være grunn til å anta at dette problemet forsterkes.

Selv om NISK innfører krav om kjent status for egen godkjenning av kull, vil dette ikke ha virkning for de som velger å avle uten slikk status. Med en registreringsordning for CLAD, PRA rcd1 og PRA rcd4 på tilnærmet lik ordningen for HD vil også dette løses. Det er grunn til å anta at en i løpet av få generasjoner vil ha utryddet disse sykdomsfremmede genene. Dette vil være et svært positivt bidrag til å opprettholde en god helsestatus for den norske irsksetteren.

**FORSLAG TIL VEDTAK:**

**Irsk setter**

**Norsk Irsksetterklubb søk NKK sunnhetsutvalg/hovedstyre om at det setter krav om at begge foreldre skal ha kjent status for CLAD, PRA rcd1 og PRA rcd4 for at avkom skal registreres i NKK.**

**En naturlig følge av dette er at dersom den ene av foreldrene er bærer av enten CLAD, PRA rcd1 og PRA rcd4, må den andre være fri for den samme genmutasjonen som partner er bærer av.**

**Det kan gis dispensasjon ved bruk av utenlandske hunder, importert eller nedfrosset sæd, hvor det ikke er mulig å dokumentere status. Det forutsettes da at den andre part er testet fri.**

Det samme hovedargumenter for IS gjelder også for IRHS. I tillegg bemerkes:

- **HD**. Det er i dag ikke krav om kjent HD status på foreldre.

- **PRA rcd4** er ikke påvist i irsk rød og hvit setter, det finnes heller ikke DNA test for dette

- **PRA rcd1** er foreløpig ikke påvist i irsk rød og hvit setter. Her finnes det DNA test tilgjengelig.

- **CLAD og Vwd** er det som er "vanlig" å teste for hva angår irsk rød og hvit setter. Her finnes det DNA test tilgjengelig

**FORSLAG TIL VEDTAK:**

**Irsk rød og hvit setter**

**Norsk Irsksetterklubb søker NKK sunnhetsutvalg/hovedstyre om at det setter krav for irsk rød og hvit setter om at begge foreldre skal ha kjent status for HD, CLAD og Von Willenbrands Disease (Vwd) for at avkom skal registreres i NKK.**

**En naturlig følge av dette er at dersom den ene av foreldrene er bærer av enten CLAD eller Vwd, må den andre være fri for den samme genmutasjonen som partner er bærer av.**

**Det kan gis dispensasjon ved bruk av utenlandske hunder, importert eller nedfrosset sæd, hvor det ikke er mulig å dokumentere status. Det forutsettes da at den andre part er testet fri.**